**Nota informativă**

**la proiectul Hotărîrii Guvernului privind certificarea**

**sistemelor informaţionale computerizate şi a softurilor pentru**

**maşinile de casă şi control**

Prezentul proiect de Hotărîre a Guvernului, în vederea sporirii responsabilităţii contribuabililor, asigurării complete şi corecte a ţinerii contabilităţii și evidenţei fiscale şi excluderii utilizării în evidența acestora a sistemelor informaţionale dubioase, are drept scop introducerea obligativităţii contribuabilului în cadrul desfăşurării activităţii de întreprinzător de a utiliza în cazul ţinerii contabilităţii şi evidenței fiscale automatizate numai a sistemelor informaţionale computerizate şi a softurilor pentru maşinile de casă şi control certificate de către Comisia de certificare a Ministerului Finanțelor.

Obligația de certificare a sistemelor respective revine contribuabililor care elaborează și/sau livrează sistemele informaţionale computerizate și a softurilor pentru maşinile de casă şi control.

La moment, pe piața Republicii Moldova activează circa 28 de agenți economici care furnizează asemenea sisteme informaționale.

 În acest sens, proiectul de hotărîre respectiv prevede crearea Comisiei de certificare a Ministerului Finanţelor, criteriile în baza cărora se va efectua certificarea sistemelor informaţionale computerizate şi a softurilor pentru maşinile de casă şi control, precum şi procedura de verificare, certificare şi periodicitatea certificării acestora.

 Ţinînd cont de cele expuse mai sus, se consideră oportun adoptarea proiectului de hotărîre respectiv.

**Ministrul finanţelor Anatol ARAPU**